b"\n_START_ARTICLE_\nDe vestallieredes invasion af Tyskland\n_START_SECTION_\nAllierede styrker\n_START_PARAGRAPH_\nI begyndelsen af 1945 havde den vestallierede \xc3\xb8verstkommanderende, general Dwight D. Eisenhower, 73 divisioner til r\xc3\xa5dighed i Nordvesteuropa. Heraf var 49 infanteridivisioner, 20 panserdivisioner og 4 luftb\xc3\xa5rne. 49 divisioner var amerikanske, 12 britiske, 8 franske, 3 canadiske og en polsk. Yderligere 7 amerikanske divisioner ankom i l\xc3\xb8bet af februar, sammen med l\xc3\xb8bende forst\xc3\xa6rkninger af de andre allieredes divisioner, s\xc3\xa5 da det endelige angreb p\xc3\xa5 Tyskland blev indledt havde Eisenhower i alt 90 fuldtallige divisioner til r\xc3\xa5dighed, hvor af 25 nu var pansrede. Han havde s\xc3\xa5ledes kontrol over en af de st\xc3\xb8rste og mest slagkraftige styrker nogensinde. Den allierede front langs Rhinen strakte sig 720 km fra flodens udmunding i Nords\xc3\xb8en i Holland til den schweiziske gr\xc3\xa6nse i syd._NEWLINE_De vestallierede styrker ved fronten var opdelt i tre arm\xc3\xa9grupper. Mod nord fra Holland til et punkt ca. 15 km nord for K\xc3\xb8ln l\xc3\xa5 den britiske 21. arm\xc3\xa9gruppe under feltmarskal Sir Bernard Montgomery. Under Montgomerys kommando var 1. canadiske arm\xc3\xa9, (Crerar) som holdt den venstre flanke. I centrum l\xc3\xa5 2. britiske arm\xc3\xa9 (Dempsey), og p\xc3\xa5 h\xc3\xb8jre fl\xc3\xb8j l\xc3\xa5 9. amerikanske arm\xc3\xa9 (Simpson) mod syd. I centrum af den allierede front fra K\xc3\xb8ln til et punkt omkring 25 km syd for Mainz l\xc3\xa5 generall\xc3\xb8jtnant Omar Bradleys 12. amerikanske arm\xc3\xa9gruppe. Bradley havde to amerikanske arm\xc3\xa9er til r\xc3\xa5dighed: 1. amerikanske arm\xc3\xa9 (Hodges) mod nord og 3. amerikanske arm\xc3\xa9 (Patton) mod syd. Resten af den allierede linje ned til den schweiziske gr\xc3\xa6nse bestod af 6. amerikanske arm\xc3\xa9gruppe under kommando af generall\xc3\xb8jtnant Jacob L. Devers, som havde kommandoen over 7. amerikanske arm\xc3\xa9 (Patch) mod nord og den 1. franske arm\xc3\xa9 under (de Tassigny) p\xc3\xa5 den sydlige flanke._NEWLINE_Mens disse tre arm\xc3\xa9grupper tr\xc3\xa6ngte den tyske h\xc3\xa6r ud af omr\xc3\xa5derne vest for Rhinen, begyndte Eisenhower at genoverveje sine planer for det endelige fremst\xc3\xb8d over Rhinen og ind i hjertet af Tyskland. Oprindelig havde han planlagt at opmarchere alle sine styrker p\xc3\xa5 Rhinens vestbred og bruge floden som en naturlig barriere, der kunne hj\xc3\xa6lpe med at sk\xc3\xa6rme de dele af linjen, hvor der ikke var aktivitet. Hovedfremst\xc3\xb8det over floden skulle ske i nord med Montgomerys 21 arm\xc3\xa9gruppe, hvorefter enheder herfra skulle forts\xc3\xa6tte \xc3\xb8stp\xc3\xa5 og m\xc3\xb8des med 1. amerikanske arm\xc3\xa9gruppe som skulle gennemf\xc3\xb8re et sekund\xc3\xa6rt fremst\xc3\xb8d mod nord\xc3\xb8st fra syd for Ruhr-floden. Hvis den lykkedes ville denne knibtangsman\xc3\xb8vre omringe Ruhr-distriktet og afsk\xc3\xa6re st\xc3\xb8rstedelen af Tysklands resterende industrielle kapacitet.\n_START_SECTION_\nTyske styrker\n_START_PARAGRAPH_\nOverfor de Allierede stod OB West under kommando af Albert Kesselring, som havde overtaget posten efter Gerd von Rundstedt den 10. marts. Selv om Kesselring havde opn\xc3\xa5et et ry som en fremragende defensiv strateg i Italien, havde han ikke tilstr\xc3\xa6kkelige styrker til at skabe et sammenh\xc3\xa6ngende forsvar. Under kampene vest for Rhinen frem til marts 1945 var de tyske h\xc3\xa6re p\xc3\xa5 Vestfronten skrumpet ind til at have en styrke p\xc3\xa5 blot 26 divisioner, som var organiseret i tre arm\xc3\xa9grupper (Heeresgruppe H, B og G). De fik ikke n\xc3\xa6vnev\xc3\xa6rdige forst\xc3\xa6rkninger da den tyske overkommando fors\xc3\xb8gte at koncentrere flest mulige styrker mod den R\xc3\xb8de H\xc3\xa6r. (Det blev ansl\xc3\xa5et, at tyskerne i april havde 214 divisioner p\xc3\xa5 \xc3\x98stfronten)._NEWLINE_Den 21. marts blev Heeresgruppe H's hovedkvarter omdannet til Heeresgruppe Nordwest under kommando af Ernst Busch. Det bet\xc3\xb8d, at den tidligere chef for Heeresgruppe H Johannes Blaskowitz kunne lede Heeresgruppe Niederlande (25. arm\xc3\xa9) som var afsk\xc3\xa5ret i Holland. Busch, hvis hovedstyrke bestod af 1. luftb\xc3\xa5rne arm\xc3\xa9, skulle udg\xc3\xb8re h\xc3\xb8jre fl\xc3\xb8j i det tyske forsvar. I centrum med ansvar for forsvaret af Ruhr-distriktet havde Kesselring placeret Walter Model, som havde kommandoen over Heeresgruppe B (15. arm\xc3\xa9 og 5. panserarm\xc3\xa9) og mod syd l\xc3\xa5 Paul Hausser's Heeresgruppe G (7. arm\xc3\xa9, 1. arm\xc3\xa9 og 19. arm\xc3\xa9).\n_START_SECTION_\nEisenhowers planer\n_START_PARAGRAPH_\nEfter at have erobret Ruhr var det Eisenhowers plan at lade 21. arm\xc3\xa9gruppe forts\xc3\xa6tte sin fremrykning \xc3\xb8stp\xc3\xa5 over den nordtyske slette mod Berlin. 12. og 6. arm\xc3\xa9gruppe skulle gennemf\xc3\xb8re en st\xc3\xb8tteoffensiv for at holde tyske ude af balance og reducere deres muligheder for at stoppe det nordlige fremst\xc3\xb8d. Denne st\xc3\xb8tteoffensiv ville ogs\xc3\xa5 give Eisenhower en grad af fleksibilitet i det tilf\xc3\xa6lde at det nordlige fremst\xc3\xb8d kom i vanskeligheder._NEWLINE_Af flere grunde begyndte Eisenhower at \xc3\xa6ndre p\xc3\xa5 disse planer hen mod slutningen af marts. For det f\xc3\xb8rste fik hans hovedkvarter rapporter om at sovjetiske styrker havde etableret et brohoved p\xc3\xa5 vestsiden af Oder, 50 km fra Berlin. Da de allierede h\xc3\xa6re ved Rhinen var over 500 km fra Berlin og ogs\xc3\xa5 f\xc3\xb8rst skulle passere Elben 300 km fremme virkede det oplagt, at den R\xc3\xb8de H\xc3\xa6r ville erobre Berlin l\xc3\xa6nge inden de vestallierede kunne n\xc3\xa5 frem. Eisenhower skiftede derfor fokus over p\xc3\xa5 andre m\xc3\xa5l, herunder ikke mindst hurtigt at f\xc3\xa5 kontakt med den R\xc3\xb8de H\xc3\xa6r, s\xc3\xa5 de tyske h\xc3\xa6re blev delt, og herved forhindre et samlet tysk forsvar. N\xc3\xa5r det f\xc3\xb8rst var n\xc3\xa5et kunne de resterende tyske styrker nedk\xc3\xa6mpes en for en._NEWLINE_Hertil kom sp\xc3\xb8rgsm\xc3\xa5let om Ruhr. Selv om Ruhr-distriktet fortsat rummede et betydeligt antal fjendtlige tropper og tilstr\xc3\xa6kkelig industri til fortsat at v\xc3\xa6re et vigtigt m\xc3\xa5l, rapporterede de allierede efterretningstjenester, at en stor del af omr\xc3\xa5dets v\xc3\xa5benindustri var i f\xc3\xa6rd med at blive flyttet mod syd\xc3\xb8st, l\xc3\xa6ngere ind i Tyskland. Dette for\xc3\xb8gede betydningen af de sydlige fremst\xc3\xb8d over Rhinen._NEWLINE_Noget andet, som fik Eisenhower til at koncentrere sig om et fremst\xc3\xb8d i Sydtyskland, var bekymringer over nazisternes Alpef\xc3\xa6stning. If\xc3\xb8lge rygterne var Hitlers mest fanatisk loyale tropper i f\xc3\xa6rd med at forberede et langvarigt forsvar af Alperne, som udgjorde et naturligt forsvarsomr\xc3\xa5de i det sydlige Tyskland og vestlige \xc3\x98strig. Hvis de holdt ud i et \xc3\xa5r eller mere, ville politisk uenighed mellem Sovjetunionen og Vestmagterne give dem mulighed for at opn\xc3\xa5 en eller anden form for fordelagtig fredsaftale. I virkeligheden var den tyske h\xc3\xa6r p\xc3\xa5 det tidspunkt, hvor Rhinen blev krydset, s\xc3\xa5 udmattet af nederlag p\xc3\xa5 b\xc3\xa5de \xc3\xb8st- og vestfronten, at den knap var i stand til at gennemf\xc3\xb8re henholdende kampe, og den havde slet ikke tropper nok til at etablere et velorganiseret forsvar af Alperne. Trods det kunne de allierede efterretningstjenester ikke helt afvise muligheden af at rester af den tyske h\xc3\xa6r kunne finde p\xc3\xa5 at fors\xc3\xb8ge et sidste selvmorderisk forsvar af Alperne. At fjerne muligheden for at Hitlers styrker kunne tr\xc3\xa6kke sig tilbage til Alperne blev derfor yderligere et argument for at revurdere betydningen af det sydlige fremst\xc3\xb8d gennem Tyskland._NEWLINE_En af de m\xc3\xa5ske mest tvingende grunde til at l\xc3\xa6gge mere v\xc3\xa6gt p\xc3\xa5 det sydlige fremst\xc3\xb8d skyldtes mere amerikanske end tyske handlinger. Mens Montgomery omhyggeligt planlagde hovedfremst\xc3\xb8det mod nord med massiv artilleriforberedelse og en lands\xc3\xa6tning fra luften, udviste de amerikanske styrker i syd den form for grundl\xc3\xa6ggende aggressivitet, som Eisenhower gerne ville se. Den 7. marts havde enheder fra generall\xc3\xb8jtnant Courtney H. Hodges' 1. arm\xc3\xa9 erobret en bro over Rhinen ved Remagen og havde gradvist udvidet brohovedet._NEWLINE_Mod syd i Saar-Pfalz havde generall\xc3\xb8jtnant George S. Pattons 3. arm\xc3\xa9 tildelt den tyske 7. arm\xc3\xa9 et \xc3\xb8del\xc3\xa6ggende slag og i samarbejde med den 7. amerikanske arm\xc3\xa9 havde den omtrent udslettet den 1. tyske arm\xc3\xa9. I l\xc3\xb8bet af fem dages kampe mellem den 18. \xe2\x80\x93 22. marts havde Pattons styrker taget over 68.000 tyske soldater til fange. Disse operationer havde fjernet de sidste tyske stillinger vest for Rhinen. Selv om Montgomerys fremst\xc3\xb8d fortsat var t\xc3\xa6nkt som hovedfremst\xc3\xb8det, \xc3\xb8nskede Eisenhower ikke at det momentum, som de amerikanske styrker havde opn\xc3\xa5et i syd skulle s\xc3\xa6ttes over styr ved at de blot holdt linjen ved Rhinen eller blot foretog mindre angreb over den. I slutningen af marts h\xc3\xa6ldede den \xc3\xb8verstkommanderende s\xc3\xa5ledes i retning af en beslutning om at l\xc3\xa6gge st\xc3\xb8rre ansvar p\xc3\xa5 sine sydlige styrker. Begivenhederne i de f\xc3\xb8rste dage af det afsluttende felttog var tilstr\xc3\xa6kkeligt til at overbevise ham om, at det var den rigtige beslutning.\n_START_SECTION_\nOperationer\n_START_PARAGRAPH_\nDen 19. marts beordrede Eisenhower Bradley til at forberede 1. arm\xc3\xa9 til et udbrud fra brohovedet ved Remagen n\xc3\xa5r som helst efter den 22. marts. Under indtryk af 3. arm\xc3\xa9s gode resultater i Saar-Pfalz omr\xc3\xa5det gav Bradley samme dag Patton gr\xc3\xb8nt lys for et angreb over Rhinen snarest muligt for at f\xc3\xa5 endnu en slagkraftig styrke p\xc3\xa5 Rhinens \xc3\xb8stlige bred til at beskytte 1. arm\xc3\xa9s flanke._NEWLINE_Det var pr\xc3\xa6cist den ordre Patton havde h\xc3\xa5bet p\xc3\xa5. Den amerikanske general mente, at hvis der blev overf\xc3\xb8rt en tilstr\xc3\xa6kkelig stor styrke over floden og den gjorde gode fremskridt s\xc3\xa5 ville Eisenhower m\xc3\xa5ske overdrage ansvaret for ansvaret for hovedfremst\xc3\xb8det ind i Tyskland fra Montgomerys 21. arm\xc3\xa9gruppe til Bradleys 12. Patton var ogs\xc3\xa5 glad for at f\xc3\xa5 mulighed for at komme over Rhinen inden Montgomery og opn\xc3\xa5 den udm\xc3\xa6rkelse for 3. arm\xc3\xa9 at v\xc3\xa6re den f\xc3\xb8rste angrebsstyrke, som havde krydset Rhinen i nyere tid. For at opn\xc3\xa5 dette m\xc3\xa5tte han handle hurtigt._NEWLINE_Den 21. marts beordrede Patton sit 12. korps til at forberede et angreb over Rhinen den f\xc3\xb8lgende aften, en dag inden Montgomerys planlagte overgang. Selv om dette bestemt var en kort frist, var 12. korps ikke helt uforberedt. S\xc3\xa5 snart Patton den 19. marts havde f\xc3\xa5et ordre til at forberede en overgang over Rhinen var han begyndt at sende stormb\xc3\xa5de, brobygningsudstyr og andre forsyninger frem fra depoter i Lorraine, hvor de havde v\xc3\xa6ret opmagasineret siden efter\xc3\xa5ret i forventning om netop s\xc3\xa5dan en mulighed. Da de s\xc3\xa5 dette udstyr ankomme beh\xc3\xb8vede hans soldater ved fronten ingen ordrer fra hovedkvarteret for at forst\xc3\xa5 hvad det bet\xc3\xb8d._NEWLINE_Valget af stedet hvor floden skulle krydses var af afg\xc3\xb8rende betydning. Patton vidste at det mest oplagte sted at krydse floden var ved Mainz eller lige nord for byen. Dette sted var oplagt fordi floden Main fl\xc3\xb8d nordp\xc3\xa5 50 km \xc3\xb8st for og parallelt med Rhinen, hvorefter den drejer vestp\xc3\xa5 og har udl\xc3\xb8b i Rhinen ved Mainz. Et fremst\xc3\xb8d syd for byen ville s\xc3\xa5ledes betyde at man skulle krydse to floder i stedet for en. Patton inds\xc3\xa5 imidlertid ogs\xc3\xa5, at tyskerne var klar over denne vanskelighed og ville forvente et angreb nord for Mainz. Derfor besluttede han at lave et skinangreb ved Mainz og gennemf\xc3\xb8re det egentlige angreb Nierstein-Oppenheim, 15 km syd for byen. Efter dette indledende angreb, som 12. korps skulle gennemf\xc3\xb8re, skulle 8. korps gennemf\xc3\xb8re yderligere overgange ved Boppard og St. Goar 40-50 km nordvest for Mainz._NEWLINE_Terr\xc3\xa6net omkring Nierstein og Oppenheim var fordelagtigt til artillerist\xc3\xb8tte med h\xc3\xb8jdedrag p\xc3\xa5 den vestlige bred, som havde udsigt til et forholdsvis fladt omr\xc3\xa5de mod \xc3\xb8st. Dette flade omr\xc3\xa5de bet\xc3\xb8d imidlertid ogs\xc3\xa5, at brohovedet skulle forst\xc3\xa6rkes hurtigt og kraftigt og udvides i en fart, da der ikke var h\xc3\xb8jdedrag hvor der kunne etableres et forsvar. Vigtigheden af hurtigt at etablere et stort brohoved blev understreget af, at der ville v\xc3\xa6re over 10 km inden man n\xc3\xa5ede til ordentlige veje ved byen Grossgerau.\n_START_SECTION_\n12. arm\xc3\xa9gruppe krydser Rhinen (22. marts)\n_START_PARAGRAPH_\nMens m\xc3\xa5nen lyste p\xc3\xa5 nattehimlen den 22. marts, begyndte enheder fra 12. amerikanske korps' 5. infanteridivision at krydse Rhinen. Ved Nierstein m\xc3\xb8dte angrebet ingen modstand. Da de f\xc3\xb8rste b\xc3\xa5de n\xc3\xa5ede \xc3\xb8stbredden overgav 7 overraskede tyskere sig og padlede uden eskorte over til den vestlige bred for at blive taget i forvaring. Op ad floden ved Oppenheim gik operationen ikke helt s\xc3\xa5 let. Den f\xc3\xb8rste b\xc3\xb8lge af stormb\xc3\xa5de var halvvejs over floden, da tyskerne begyndte at beskyde dem med maskingev\xc3\xa6rer. En intens skudveksling fulgte i omkring 30 minutter, mens stormb\xc3\xa5dene fortsatte over floden og de som allerede var kommet over floden angreb de spredte tyske stillinger. Til sidst overgav tyskerne sig og ved midnatstid begyndte enheder at rykke frem og konsolidere brohovedet og angribe de f\xc3\xb8rste landsbyer inde i land. Den tyske modstand var sporadisk overalt, og de hastigt forberedte modangreb havde ikke stor effekt og for\xc3\xa5rsagede ikke st\xc3\xb8rre tab. Tyskerne manglede b\xc3\xa5de tropper og tungt udstyr for at kunne gennemf\xc3\xb8re et mere beslutsomt forsvar._NEWLINE_Midt p\xc3\xa5 eftermiddagen den 23. marts var alle tre regimenter i 5. infanteridivision i brohovedet og et tilknyttet regiment fra 90. amerikanske division var i f\xc3\xa6rd med at krydse floden. Kampvogne og angrebsartilleri var blevet f\xc3\xa6rget over floden hele dagen og om aftenen blev en pontonbro \xc3\xa5bnet for trafik. Ved midnat havde infanterienheder udvidet brohovedet s\xc3\xa5 det strakte sig mere end 8 km ind i landet, og havde dermed sikret at det f\xc3\xb8rste angreb over Rhinen i nyere tid var en klar succes._NEWLINE_3. arm\xc3\xa9 gennemf\xc3\xb8rte hurtigt herefter yderligere to overgange med 8. korps. I de tidlige morgentimer den 25. marts krydsede enheder fra 87. infanteridivision Rhinen mod nord ved Boppard, og ca. 24 timer senere krydsede enheder af 89. infanteridivision 13 km syd for Boppard ved St. Goar. Forsvaret p\xc3\xa5 disse steder var noget mere beslutsomt end det 12. korps havde st\xc3\xa5et overfor, men overgangene blev mere generet af terr\xc3\xa6net. 8. korps overgangssteder var placeret langs Oberes Mittelrheintal, hvor floden havde sk\xc3\xa5ret en dyb kl\xc3\xb8ft mellem to bjergk\xc3\xa6der og skabt stejle v\xc3\xa6gge, som var over 90 meter h\xc3\xb8je p\xc3\xa5 begge sider. Hertil kom at floden fl\xc3\xb8d hurtigt og med uforudsigelige str\xc3\xb8mninger p\xc3\xa5 dette sted. Trods terr\xc3\xa6net og fjendens maskingev\xc3\xa6rer og 20 mm antiluftskyts lykkedes det tropperne fra 8. korps at f\xc3\xa5 kontrol over h\xc3\xb8jderne p\xc3\xa5 \xc3\xb8stbredden og ved aftenstid den 26. marts, mens den tyske modstand ved at bryde sammen hele vejen langs Rhinen, var de ved at forberede sig p\xc3\xa5 at fors\xc3\xa6tte fremrykningen n\xc3\xa6ste morgen.\n_START_SECTION_\n6. arm\xc3\xa9gruppe krydser Rhinen (26. marts)\n_START_PARAGRAPH_\nTyskernes bekymringer blev ikke mindre af at 6. arm\xc3\xa9gruppe foretog et angreb over Rhinen den 26. marts. Ved Worms omkring 40 km syd for Mainz etablerede 7. arm\xc3\xa9s 15. korps et brohoved, som blev forbundet med den sydlige dels af 3. arm\xc3\xa9s brohoved allerede tidligt den f\xc3\xb8lgende dag. Efter at have overvundet kraftig lokal modstand rykkede 15. korps ogs\xc3\xa5 ind i landet, hvor de prim\xc3\xa6rt blev angrebet fra sm\xc3\xa5 tyske stillinger i landsbyerne p\xc3\xa5 vejen.\n_START_SECTION_\n21. arm\xc3\xa9gruppe planl\xc3\xa6gger Operation Plunder\n_START_PARAGRAPH_\nOm aftenen den 23. marts efter 12. korps angreb over Rhinen bekendtgjorde Bradley, at dette var lykkedes. 12. arm\xc3\xa9gruppes chef sagde, at amerikanske styrker kunne krydse Rhinen hvor som helst uden luftbombardement eller luftb\xc3\xa5rne styrker, et hip til Montgomery hvis tropper netop da var i f\xc3\xa6rd med at forberede deres eget fremst\xc3\xb8d over Rhinen efter intenst og n\xc3\xb8je planlagt forberedelse med artilleri og luftlands\xc3\xa6tninger af to luftb\xc3\xa5rne divisioner._NEWLINE_Feltmarskal Montgomery udviste sin nu legendariske omhyggelige og forsigtige tilgang til s\xc3\xa5danne operationer, noget han tidligt havde l\xc3\xa6rt under sine sammenst\xc3\xb8d med Rommel i Nordafrika, og noget han ikke uden videre glemte. Mens hans styrker havde n\xc3\xa6rmet sig flodens \xc3\xb8stlige bred havde Montgomery s\xc3\xa5ledes fortsat med en af de mest massive opbygninger af tropper og udstyr under hele krigen. Hans detaljerede planer, der havde kodenavnet Operation Plunder, kunne sammenlignes med invasionen i Normandiet hvad angik antallet af tropper og tons udstyr, forsyninger og ammunition. 21. arm\xc3\xa9gruppe havde 30 fuldtallige divisioner, 11 i b\xc3\xa5de 2. britiske og 9. amerikanske arm\xc3\xa9 og 8 i 1. canadiske arm\xc3\xa9, hvilket betyd at Montgomery r\xc3\xa5dede over 1.250.000 mand._NEWLINE_If\xc3\xb8lge Operation Plunder skulle 2. arme krydse Rhinen tre steder langs 21. arm\xc3\xa9gruppes front \xe2\x80\x93 ved Rees, Xanten og Rheinberg. Overgangen skulle forberedes gennem flere ugers luftbombardementer og en afsluttende massiv artilleriforberedelse. Den kraftige bombekampagne, som blev kaldt afsk\xc3\xa6ringen af Nordvesttyskland, gik i f\xc3\xb8rste r\xc3\xa6kke ud p\xc3\xa5 at afsk\xc3\xa6re kommunikations- og forsyningslinjerne mellem Ruhr og resten af Tyskland. De vigtigste m\xc3\xa5l var jernbanestationer, broer og kommunikationscentre, og hertil kom angreb mod anl\xc3\xa6g til fremstilling og oplagring af br\xc3\xa6ndstof samt andre vigtige industriomr\xc3\xa5der. I de tre sidste dage inden Montgomerys angreb blev m\xc3\xa5l i Ruhromr\xc3\xa5det mod syd\xc3\xb8st m\xc3\xa5l for 11.000 flystarter, hvilket i praksis afskar Ruhr-distriktet og lettede byrden p\xc3\xa5 Montgomerys angrebsstyrker._NEWLINE_Montgomery havde oprindelig planlagt med at tilknytte et korps fra 9. amerikanske arm\xc3\xa9 til 2. britiske arm\xc3\xa9, som kun skulle bruge af korpsets divisioner til det indledende angreb. Resten af 9. arm\xc3\xa9 skulle forblive i reserve indtil brohovedet var klar til at blive udvidet. 9. arm\xc3\xa9s chef, generall\xc3\xb8jtnant William H. Simpson og 2. britiske arm\xc3\xa9s generall\xc3\xb8jtnant Sir Miles Dempsey var uenige i denne plan. Begge mente, at planen ikke udnyttede den enorme styrke af m\xc3\xa6nd og udstyr som 9. arm\xc3\xa9 havde samlet sammen og ignorerede de mange logistiske problemer ved at placere 9. arm\xc3\xa9s overgangssteder indenfor 2. arm\xc3\xa9s omr\xc3\xa5de._NEWLINE_Feltmarskal Montgomery reagerede p\xc3\xa5 disse indvendinger ved at lave nogle sm\xc3\xa5 \xc3\xa6ndringer af planen. Selv om han n\xc3\xa6gtede at for\xc3\xb8ge antallet af amerikanere, som skulle krydse floden, til mere end to divisioner, gik han ind p\xc3\xa5 at lade dem v\xc3\xa6re under kontrol af 9. arm\xc3\xa9 frem for under 2. arm\xc3\xa9. For at for\xc3\xb8ge Simpsons mulighed for at udnytte sin h\xc3\xa6rs styrke ved udvidelse af brohovedet gik Montgomery ogs\xc3\xa5 med til at overlade broerne ved Wesel, lige nord for skillelinjen mellem de to arm\xc3\xa9er, til 9. arm\xc3\xa9 s\xc3\xa5 snart brohovedet var sikret._NEWLINE_I den sydligste del af 21. arm\xc3\xa9gruppes angrebsomr\xc3\xa5de skulle 9. arm\xc3\xa9s angrebsdivisioner krydse Rhinen over en 18 km lang front syd for Wesel og floden Lippe. Denne styrke skulle blokere for tyske angreb fra Ruhr. P\xc3\xa5 grund af det d\xc3\xa5rlige vejnet p\xc3\xa5 Rhinens h\xc3\xb8jre bred p\xc3\xa5 dette stykke skulle et andet korps fra 9. arm\xc3\xa9 krydse over de lovede broer ved Wesel gennem den britiske zone nord for Lippefloden, hvor der var masser af gode veje. Efter at v\xc3\xa6re st\xc3\xb8dt 150 km frem skulle dette korps m\xc3\xb8de enheder fra 1. arm\xc3\xa9 i n\xc3\xa6rheden af Paderborn og dermed fuldende omringningen af Ruhr-omr\xc3\xa5det._NEWLINE_En anden vigtig del af Montgomerys plan var Operation Varsity, som gik ud p\xc3\xa5 at 2 luftb\xc3\xa5rne divisioner fra 18. luftb\xc3\xa5rne korps skulle gennemf\xc3\xb8re en luftlands\xc3\xa6tning \xc3\xb8st for Rhinen. I mods\xc3\xa6tning til den herskende doktrin, som gik ud p\xc3\xa5 at luftlands\xc3\xa6tninger skulle foreg\xc3\xa5 langt bag fjendens linjer adskillige timer inden et amfibieangreb, var Varsitys nedkastningszoner placeret t\xc3\xa6t bag den tyske front indenfor r\xc3\xa6kkevidde af de allieredes artilleri. Hertil kom, at for at undg\xc3\xa5 at de luftb\xc3\xa5rne styrker blev fanget i artilleriforberedelsen skulle de f\xc3\xb8rst nedkastes efter at landgangstropperne var n\xc3\xa5et frem til Rhinens \xc3\xb8stlige bred. Om det var klogt at placere letbev\xc3\xa6bnede luftb\xc3\xa5rne tropper s\xc3\xa5 t\xc3\xa6t p\xc3\xa5 hovedslagmarken var omdiskuteret, og planen om at amfibiestyrkerne skulle krydse Rhinen inden luftlands\xc3\xa6tningerne rejste sp\xc3\xb8rgsm\xc3\xa5l om nytten af at foretage en luftlands\xc3\xa6tning i det hele taget. Montgomery mente imidlertid at faldsk\xc3\xa6rmstropperne hurtigt ville f\xc3\xa5 forbindelse med amfibiestyrkerne og at man derved ville f\xc3\xa5 placeret den st\xc3\xa6rkeste styrke i brohovedet s\xc3\xa5 hurtigt som muligt. N\xc3\xa5r brohovedet var sikret skulle 6. britiske luftb\xc3\xa5rne division overg\xc3\xa5 til 2. arm\xc3\xa9, mens 17. amerikanske division ville overg\xc3\xa5 til 9. arm\xc3\xa9.\n_START_SECTION_\nMontgomery indleder Operation Plunder (23. marts)\n_START_PARAGRAPH_\nMontgomerys offensiv begyndte om aftenen den 23. marts med at 2. britiske arm\xc3\xa9s angrebsstyrker samledes ved tre hovedovergangssteder: Rees i nord, Xanten i centrum og Wesel mod syd. De to divisioner fra 9. arm\xc3\xa9, som havde f\xc3\xa5et til opgave at angribe, koncentrerede sig omkring i omr\xc3\xa5det ved Rheinberg syd for Wesel. P\xc3\xa5 det nordlige overgangssted indledte enheder fra 2. arm\xc3\xa9s 30. korps angrebet omkring kl. 21 i et fors\xc3\xb8g p\xc3\xa5 at aflede tyskernes opm\xc3\xa6rksomhed fra hovedovergangene ved Xanten i centrum og Rheinberg mod syd. Den f\xc3\xb8rste angrebsb\xc3\xb8lge krydsede hurtigt floden og m\xc3\xb8dte kun lidt modstand. I mellemtiden slap 2. arm\xc3\xa9s kommandobrigade over floden 3 km nord for Wesel og ventede 1\xc2\xbd km fra byen mens den blev \xc3\xb8delagt af et tusinde tons bomber, som blev nedkastet af RAF Bomber Command. Kommandosoldaterne sikrede sig byen om formiddagen den 24. marts, om end der forekom spredt modstand indtil om morgenen den 25. marts. 2. arm\xc3\xa9s 12 korps og 9. arm\xc3\xa9s 16. korps begyndte deres hovedangreb omkring kl. 2 om natten den 24. marts efter et massivt artilleri- og luftbombardement._NEWLINE_Til overgangen havde den amerikanske chef for 9. arm\xc3\xa9, general Simpson, valgt de kampvante 30. og 79. infanteridivisioner fra 16. korps. 30. division skulle krydse floden mellem Wesel og Rheinberg mens 79. division skulle angribe syd for Rheinberg. 8. panserdivision var i reserve sammen med 35. og 75 division foruden 9. arm\xc3\xa9s 13. og 19. korps, som hver havde tre divisioner. Det var Simpsons plan at inds\xc3\xa6tte 19. korps s\xc3\xa5 hurtigt som muligt efter at brohovedet var blevet sikret, og bruge 13. korps til at holde fronten ved Rhinen syd for overgangsstederne._NEWLINE_Efter en time med ekstrem intens artilleriforberedelse, som blev overv\xc3\xa5get af general Eisenhower selv, indledte 30. infanteridivision angrebet. Artilleribeskydningen havde v\xc3\xa6ret s\xc3\xa5 effektiv og s\xc3\xa5 pr\xc3\xa6cist timet, at angrebsbataljonerne blot krydsede i floden med deres amfibiek\xc3\xb8ret\xc3\xb8jer og indtog den h\xc3\xb8jre bred uden at m\xc3\xb8de n\xc3\xa6vnev\xc3\xa6rdig modstand. Efterh\xc3\xa5nden som efterf\xc3\xb8lgende enheder krydsede floden begyndte tropperne at sprede sig for at erobre de f\xc3\xb8rste landsbyer inde i landet og m\xc3\xb8dte her kun minimal modstand. En time senere, kl. 3, begyndte 79. division sin overgang l\xc3\xa6ngere oppe ad floden, og opn\xc3\xa5ede stort set de samme resultater. Efterh\xc3\xa5nden som tungt udstyr blev f\xc3\xa6rget over Rhinen begyndte begge divisioner at tr\xc3\xa6nge \xc3\xb8st p\xc3\xa5 og n\xc3\xa5ede mellem 5 og 10 km ind i de tyske forsvarslinjer i l\xc3\xb8bet af dagen._NEWLINE_Mod nord var de britiske overgange ogs\xc3\xa5 g\xc3\xa5et godt, og de fremrykkende tropper fik forbindelse med de luftb\xc3\xa5rne styrker inden natten faldt p\xc3\xa5. P\xc3\xa5 dette tidspunkt havde faldsk\xc3\xa6rmstropperne n\xc3\xa5et alle deres m\xc3\xa5l for f\xc3\xb8rstedagen, og de havde desuden taget 3.500 fanger._NEWLINE_Mod syd opdagede man et hul i forsvarslinjen foran 30. division, og det gav h\xc3\xa5b om at man kunne gennemf\xc3\xb8re at storstilet udbrud fra brohovedet den 25. marts. Da mindre angreb om morgenen den 25. marts ikke resulterede i st\xc3\xb8rre reaktioner dannede divisionschefen generalmajor Leland S. Hobbs to mobile kolonner, som skulle gennemf\xc3\xb8re dybere fremst\xc3\xb8d med henblik p\xc3\xa5 at tr\xc3\xa6nge helt igennem de tyske forsvarslinjer og bryde igennem til det tyske bagland. Uheldigvis havde Hobbs ikke taget h\xc3\xb8jde for at der stort set ikke var noget vejnet foran 16. divisions brohoved. I fors\xc3\xb8get p\xc3\xa5 at tr\xc3\xa6nge gennem tyk skov p\xc3\xa5 d\xc3\xa5rlige jordveje og ad mudrede stier, som effektivt kunne forsvares af nogle f\xc3\xa5 beslutsomme soldater og velplacerede vejsp\xc3\xa6rringer n\xc3\xa5ede kolonnerne kun omkring 3 km frem i l\xc3\xb8bet af den 25. Den f\xc3\xb8lgende dag n\xc3\xa5ede det noget l\xc3\xa6ngere, og en af kolonnerne n\xc3\xa5ede endda sit m\xc3\xa5l efter at sl\xc3\xa6bt sig 10 km frem. Den langsomme fremrykning tvang imidlertid Hobbs til at opgive h\xc3\xa5bet om et hurtigt udbrud._NEWLINE_Udover de d\xc3\xa5rlige veje blev 30. divisions udbrudsfors\xc3\xb8g ogs\xc3\xa5 h\xc3\xa6mmet af den tyske 116. panserdivision. Det var den eneste kraftige enhed, som var til r\xc3\xa5dighed til at blive indsat imod allieret overgang over Rhinen mod nord. 116. panserdivision begyndte at bev\xc3\xa6ge sig sydp\xc3\xa5 fra den hollandske gr\xc3\xa6nse den 25. marts mod det som tyskerne ans\xc3\xa5 for den farligste trussel, nemlig 9. amerikanske arm\xc3\xa9. Panserdivisionen begyndte at g\xc3\xb8re sig g\xc3\xa6ldende n\xc3\xa6sten \xc3\xb8jeblikkeligt, og ved slutningen af den 26. marts havde kombinationen af terr\xc3\xa6net og de fjendtlige panserstyrker betydet en drastisk reduktion i 30. divisions fremrykning. Da 79. division samtidig m\xc3\xb8dte h\xc3\xa5rd modstand mod syd blev general Simpson n\xc3\xb8dt til at inds\xc3\xa6tte nogle af de styrker som ventede p\xc3\xa5 Rhinens vestlige bred. Sent den 26. marts begyndte 8. panserdivision at rykke ind i brohovedet._NEWLINE_Selv om panserdivisionen forbedrede hans offensive muligheder i brohovedet var Simpson mere interesseret i at sende 19. korps over broerne ved Wesel, som Montgomery havde givet tilsagn om, og bruge de bedre veje nord for Lippe til at omg\xc3\xa5 fjenden foran 30. division. P\xc3\xa5 grund af pres fra tyskerne i den nordlige del af 2. arm\xc3\xa9s brohoved havde briterne problemer med at f\xc3\xa5 f\xc3\xa6rdiggjort broerne ved Xanten og overf\xc3\xb8rte derfor hovedparten af deres k\xc3\xb8ret\xc3\xb8jer over floden ved Wesel. Montgomery gav kun 9. arm\xc3\xa9 lov til at bruge broerne ved Wesel i 5 af d\xc3\xb8gnets 24 timer, og da vejene nord for Lippe var under 2. arm\xc3\xa9s kontrol, kunne general Simpson ikke f\xc3\xa5 tilstr\xc3\xa6kkelig store styrker p\xc3\xa5 plads til hurtigt at foretage en omg\xc3\xa5ende bev\xc3\xa6gelse.\n_START_SECTION_\nHeeresgruppe B omringes i Ruhrkedlen (1. april)\n_START_PARAGRAPH_\nFrem til den 28. marts havde 8. panserdivision kun udvidet brohovedet med omkring 5 km og havde endnu ikke n\xc3\xa5et Dorsten, en by omkring 25 km \xc3\xb8st for Rhinen, hvor vejkryds gav muligheder for at udvide 16. korps offensive muligheder. Samme dag meddelte Montgomery imidlertid at de \xc3\xb8stg\xc3\xa5ende veje ud af Wesel ville blive overgivet til 9. arm\xc3\xa9 den 30. marts og at broerne over Rhinen ved Wesel ville blive overdraget dagen efter. Ligeledes den 28. marts n\xc3\xa5ede enheder fra den amerikanske 17. luftb\xc3\xa5rne division, som opererede nord for Lippe-floden sammen med britiske panserstyrker frem til et punkt ca. 50 km \xc3\xb8st for Wesel, og \xc3\xa5bnede derved en korridor for 19. korps samtidig med at Dorsten og fjenden mod syd blev udflankeret. General Simpson havde nu b\xc3\xa5de lejlighed og midler til at inds\xc3\xa6tte 9. arm\xc3\xa9s fulde styrke og for alvor begynde fremrykningen nordp\xc3\xa5 for at omringe Ruhr._NEWLINE_Simpson begyndte med at flytte enheder fra 19. korps \xe2\x80\x93 2. panserdivision \xe2\x80\x93 ind i 16. korps' brohoved den 28. marts med ordre om at krydse Lippe \xc3\xb8st for Wesel, og derved undg\xc3\xa5 trafikpropperne i byen. Efter at v\xc3\xa6re k\xc3\xb8rt nord for Lippe den 29. marts br\xc3\xb8d 2. panserdivision igennem sent p\xc3\xa5 aftenen fra den fremskudte stilling, som 18. luftb\xc3\xa5rne korps havde etableret omkring Haltern, 19 km nord\xc3\xb8st for Dorsten. I l\xc3\xb8bet af den 30. og 31. marts foretog panserdivisionen en uafbrudt fremrykning 65 km \xc3\xb8st p\xc3\xa5 til Beckum, og afskar herved to af Ruhr-omr\xc3\xa5dets tre resterende jernbanelinjer samt motorvejen til Berlin. Mens resten af 19. korps fulgte i k\xc3\xb8lvandet p\xc3\xa5 denne bem\xc3\xa6rkelsesv\xc3\xa6rdige fremrykning gennemf\xc3\xb8rte 1. arm\xc3\xa9 sit lige s\xc3\xa5 bem\xc3\xa6rkelsesv\xc3\xa6rdige fremst\xc3\xb8d omkring de sydlige og \xc3\xb8stlige dele af Ruhr-omr\xc3\xa5det._NEWLINE_1. arm\xc3\xa9s fremrykning fra brohovedet ved Remagen begyndte med et udbrud inden daggry den 25. marts. Den tyske feltmarskal Walter Model, hvis Heeresgruppe B havde til opgave at forsvare Ruhr, havde fortrinsvis placeret sine tropper langs den \xc3\xb8st-vestg\xc3\xa5ende Sieg-flod syd for K\xc3\xb8ln idet han forventede at amerikanerne ville angribe direkte nordp\xc3\xa5 fra brohovedet ved Remagen. I stedet st\xc3\xb8dte 1. arm\xc3\xa9 mod \xc3\xb8st i retning af Gie\xc3\x9fen og Lahn-floden 100 km fra Remagen inden den drejede nordp\xc3\xa5 mod Paderborn og en sammenkobling med 9. arm\xc3\xa9. Alle tre korps i 1. arm\xc3\xa9 deltog i udbruddet, som p\xc3\xa5 f\xc3\xb8rstedagen involverede 5 infanteri- og 2 panserdivisioner. Det amerikanske 7. korps p\xc3\xa5 venstre fl\xc3\xb8j havde det sv\xc3\xa6rest som f\xc3\xb8lge af den tyske koncentration nord for brohovedet, men trods det lykkedes det dens panserkolonner at tr\xc3\xa6nge 20 km frem fra deres udgangspunkt. 3. korps i midten indsatte ikke sine panserstyrker p\xc3\xa5 udbruddets f\xc3\xb8rste dag, men n\xc3\xa5ede alligevel 6 km frem. 5. korps p\xc3\xa5 h\xc3\xb8jre fl\xc3\xb8j rykkede mellem 8 og 13 km frem med minimale tab._NEWLINE_Den f\xc3\xb8lgende dag \xe2\x80\x93 26. marts \xe2\x80\x93 udnyttede panserdivisionerne fra alle tre korps denne indledende fremrykning til at skabe et fuldst\xc3\xa6ndigt gennembrud, fejede al modstand til side og k\xc3\xb8rte efter behag rundt i fjendens bagland. Ved slutningen af den 28. marts havde general Hodges 1. arm\xc3\xa9 krydset Lahn og var tr\xc3\xa6ngt mindst 80 km frem fra deres udgangspunkt samtidig med at den havde taget tusinder af tyske soldater til fange undervejs. Det lod ikke til at tyskerne noget steds var i stand til at stille et solidt forsvar p\xc3\xa5 benene. Den 29. marts drejede 1. arm\xc3\xa9 sydp\xc3\xa5 mod Paderborn, omkring 130 km nord for Giessen, idet dens h\xc3\xb8jre flanke var d\xc3\xa6kket af 3. arm\xc3\xa9, som var brudt ud af sit eget brohoved og var p\xc3\xa5 vej mod nord\xc3\xb8st i retning af Kassel._NEWLINE_En styrke fra 7. korps' 3. panserdivision, som r\xc3\xa5dede over nogle af de nye tunge M26 Pershing kampvogne var i spidsen for fremrykningen mod Paderborn den 29. marts. Ved at tilknytte et infanteriregiment fra 104. infanteridivision til panserdivisionen og ved at f\xc3\xb8lge t\xc3\xa6t efter med resten af 104. division var 7. korps velforberedt p\xc3\xa5 at kunne holde alle de omr\xc3\xa5der det erobrede. Efter at v\xc3\xa6re rullet 72 km nordp\xc3\xa5 uden tab stoppede den mobile styrke for natten 24 km fra m\xc3\xa5let. Da den genoptog fremrykningen n\xc3\xa6ste dag st\xc3\xb8dte den straks p\xc3\xa5 kraftig modstand fra elever fra et SS pansertr\xc3\xa6ningscenter i n\xc3\xa6rheden af Paderborn. Udstyret med omkring 60 kampvogne ydede eleverne fanatisk modstand og stoppede den amerikanske fremrykning hele dagen. Da den amerikanske styrke ikke form\xc3\xa5ede at rykke frem den 31. marts spurgte chefen for 7. korps generalmajor J. Lawton Collins general Simpson om hans 9. arm\xc3\xa9, som var p\xc3\xa5 vej \xc3\xb8stp\xc3\xa5 nord for Ruhr kunne hj\xc3\xa6lpe. Simpson gav herefter en kampgruppe fra 2. panserdivision, som netop var n\xc3\xa5et til Beckum, om at rykke 25 km mod syd\xc3\xb8st til Lippstadt, halvvejs mellem Beckum og den stoppede spydspids fra 3. panserdivision. Tidligt p\xc3\xa5 eftermiddagen den 1. april m\xc3\xb8dtes enheder fra 2. og 3. panserdivisioner ved Lippstadt, s\xc3\xa5 der var forbindelse mellem 9. og 1. arm\xc3\xa9 samtidig med at Ruhr-omr\xc3\xa5det og Models Heeresgruppe B blev omringet af amerikanerne._NEWLINE_Da marts blev til april fulgte offensiven \xc3\xb8st for Rhinen helt de Allieredes planer. Alle arm\xc3\xa9er som skulle krydse Rhinen havde enheder \xc3\xb8st for floden, inklusiv den 1. canadiske arm\xc3\xa9 mod nord, som sendte en division gennem det britiske brohoved ved Rees og 1. franske arm\xc3\xa9 mod syd, som den 31. marts etablerede sit eget brohoved ved at angribe over floden ved Germersheim og Speyer, ca. 80 km syd for Mainz. Med opsigtsv\xc3\xa6kkende daglige fremst\xc3\xb8d og stadig svagere modstand fra fjenden var felttoget der skulle afslutte krigen mod Tyskland i f\xc3\xa6rd med at skifte karakter til en generel forf\xc3\xb8lgelse._NEWLINE_I centrum af den allierede linje indsatte Eisenhower en ny 15. arm\xc3\xa9 under 12. arm\xc3\xa9gruppes kontrol. De havde til opgave at holde den vestlige front mod Ruhr langs Rhinen mens 9. og 1. arm\xc3\xa9 pressede de tyske forsvarere i Ruhrkedlen fra nord, \xc3\xb8st og syd. Efter at Ruhr var blevet indtaget skulle 15. arm\xc3\xa9 overtage bes\xc3\xa6ttelsen af omr\xc3\xa5det mens 1. 9. og 3. arm\xc3\xa9 tr\xc3\xa6ngte l\xc3\xa6ngere ind i Tyskland.\n_START_SECTION_\nEisenhower flytter v\xc3\xa6gten over til 12. arm\xc3\xa9gruppes front (28. marts)\n_START_PARAGRAPH_\nMens disse begivenheder fandt sted bekendtgjorde Eisenhower den 28 marts sin beslutning om at \xc3\xa6ndre planerne vedr\xc3\xb8rende den fortsatte offensiv. N\xc3\xa5r Ruhr var blevet omringet ville han have, at 9. arm\xc3\xa9 blev overf\xc3\xb8rt fra 21. til 12. arm\xc3\xa9gruppe. Efter at Ruhrkedlen var blevet erobret skulle hovedfremst\xc3\xb8det \xc3\xb8stp\xc3\xa5 foretages af Bradley's 12. arm\xc3\xa9gruppe i centrum i stedet for Montgomerys 21. arm\xc3\xa9gruppe mod nord, som oprindelig planlagt. Montgomerys styrker skulle sikre Bradleys nordlige flanke, mens Devers' 6. arm\xc3\xa9gruppe skulle d\xc3\xa6kke Bradleys sydlige skulder. Desuden var det overordnede m\xc3\xa5l ikke l\xc3\xa6ngere Berlin, men derimod Leipzig hvor en forbindelse med den R\xc3\xb8de H\xc3\xa6r ville de de resterende tyske styrker i to. N\xc3\xa5r dette var sket skulle 21, arm\xc3\xa9gruppe tage L\xc3\xbcbeck og Wismar ved \xc3\x98sters\xc3\xb8en, og dermed afsk\xc3\xa6re de tyske tropper p\xc3\xa5 Den jyske Halv\xc3\xb8 mens 6. arm\xc3\xa9gruppe og 3. arm\xc3\xa9 tr\xc3\xa6ngte syd p\xc3\xa5 ind i \xc3\x98strig._NEWLINE_Den britiske premierminister Winston Churchill og stabschefen Sir Alan Brooke var voldsomt imod den nye plan. Selv om russerne var n\xc3\xa6r Berlin h\xc3\xa6vdede de, at byen stadig var et kritisk politisk om ikke milit\xc3\xa6rt m\xc3\xa5l. Eisenhower, som fik st\xc3\xb8tte fra den amerikanske stabschef, var uenig. Hans afg\xc3\xb8rende m\xc3\xa5l var at opn\xc3\xa5 en milit\xc3\xa6r sejr hurtigst muligt. Hvis den politiske ledelse i USA gav ham ordre til at erobre Berlin, eller hvis der opstod en situation hvor det ville v\xc3\xa6re fornuftigt af milit\xc3\xa6re grunde at erobre den tyske hovedstad ville Eisenhower g\xc3\xb8re det, men ellers ville han forf\xc3\xb8lge de m\xc3\xa5l, som hurtigst kunne afslutte krigen. Hertil kom, at da Berlin og resten af Tyskland allerede var blevet delt op i bes\xc3\xa6ttelseszoner af repr\xc3\xa6sentanter for de allierede regeringer ved Jaltakonferencen, s\xc3\xa5 Eisenhower ingen politisk fordel i et kapl\xc3\xb8b mod Berlin. Ethvert omr\xc3\xa5de, som de Vestallierede erobrede i den kommende sovjetiske zone skulle blot overdrages til de sovjetiske myndigheder efter krigen. Det endte med at felttoget blev gennemf\xc3\xb8rt som Eisenhower havde planlagt det.\n_START_SECTION_\nRuhrkedlen elimineres (18. april)\n_START_PARAGRAPH_\nDet f\xc3\xb8rste trin i gennemf\xc3\xb8relsen af Eisenhowers plan bestod i elimineringen af Ruhrkedlen. Allerede inden omringningen var gennemf\xc3\xb8rt var tyskerne i Ruhr begyndt at g\xc3\xb8re fors\xc3\xb8g p\xc3\xa5 at bryde ud mod \xc3\xb8st. Alle fors\xc3\xb8g var uden videre blevet sl\xc3\xa5et tilbage af de langt overlegne allierede styrker. I mellemtiden begyndte 1. og 9. arm\xc3\xa9 at forberede konvergerende angreb med den \xc3\xb8st-vest g\xc3\xa5ende Ruhr-flod som gr\xc3\xa6nse. 9. arm\xc3\xa9s 16. korps, som havde placeret sig nord for Ruhr-omr\xc3\xa5det efter at have krydset Rhinen ville f\xc3\xa5 st\xc3\xb8tte i sit sydg\xc3\xa5ende fremst\xc3\xb8d af to divisioner fra 19. korps. Resten ville forts\xc3\xa6tte med at tr\xc3\xa6nge \xc3\xb8stp\xc3\xa5 sammen med 13. korps. Syd for Ruhrfloden ville 1. arm\xc3\xa9s nordg\xc3\xa5ende fremst\xc3\xb8d blive gennemf\xc3\xb8rt af 18. luftb\xc3\xa5rne korps, som var blevet overf\xc3\xb8rt til Hodges efter Operation Varsity, sammen med 3. korps, mens 1. arm\xc3\xa9s 5. og 7. korps fortsatte offensiven mod \xc3\xb8st. 9. arm\xc3\xa9s sektor af Ruhrkedlen, som godt nok kun var omkring en tredjedel s\xc3\xa5 stor som 1. arm\xc3\xa9s sektor syd for Ruhr omfattede hovedparten af det t\xc3\xa6t befolkede industriomr\xc3\xa5de i Ruhrkedlen. 1. arm\xc3\xa9s omr\xc3\xa5de bestod derimod af uvejsomt st\xc3\xa6rkt bevokset terr\xc3\xa6n med d\xc3\xa5rlige veje._NEWLINE_Da f\xc3\xa6lden klappede i omkring tyskerne i Ruhr den 1. april var deres sk\xc3\xa6bne beseglet. I l\xc3\xb8bet af dage blev de alle dr\xc3\xa6bt eller taget til fange. Den 4. april, den dag den overgik til Bradleys kontrol, begyndte 9. arm\xc3\xa9 sit angreb sydp\xc3\xa5 mod Ruhrfloden. Mod syd indledte 1. arm\xc3\xa9 sit angreb den 5. og 18. luftb\xc3\xa5rne korps sluttede sig til det nordg\xc3\xa5ende angreb den 6. Den tyske modstand, som i starten var ganske beslutsom, aftog hurtigt. Den 13. april havde 9. arme ryddet den nordlige del af Ruhrkedlen, mens dele af 18. luftb\xc3\xa5rne korps \xe2\x80\x93 8. infanteridivision, n\xc3\xa5ede Ruhrflodens sydlige bred, og hermed delte den sydlige del i to lommer. Der blev dagligt taget tusindvis af fanger. Mellem 16. \xe2\x80\x93 18. april, hvor al modstand oph\xc3\xb8rte og resterne af Heeresgruppe B formelt overgav sig, havde tyske tropper i stort tal overgivet sig overalt i omr\xc3\xa5det. Heeresgruppe B's \xc3\xb8verstkommanderende Walter Model begik selvmord den 21. april._NEWLINE_Det endelige antal fanger i Ruhrkedlen n\xc3\xa5ede op p\xc3\xa5 325.000, langt flere end amerikanerne havde ventet. Der blev hastigt indhegnet store \xc3\xa5bne marker med pigtr\xc3\xa5d for at lave improviserede krigsfangelejre, hvor fangerne ventede p\xc3\xa5, at krigen skulle slutte, s\xc3\xa5 de kunne f\xc3\xa5 mulighed for at tage hjem. Tusindvis af befriede tvangsarbejdere og allierede krigsfanger lagde et yderligere pres p\xc3\xa5 amerikanernes logistik.\n_START_SECTION_\n12. arm\xc3\xa9gruppe forbereder sit endelige fremst\xc3\xb8d\n_START_PARAGRAPH_\nI mellemtiden havde de \xc3\xb8vrige allierede styrker nord, syd og \xc3\xb8st for Ruhr haft travlt med at tilpasse deres linjer som forberedelse til det endelige fremst\xc3\xb8d gennem Tyskland. Efter den nye plan skulle Bradleys 12. arm\xc3\xa9gruppe gennemf\xc3\xb8re hovedangrebet med Hodges 1. arm\xc3\xa9 i centrum i \xc3\xb8stlig retning mod Leipzig og Elben 210 km borte. Mod nord skulle 9. arm\xc3\xa9s 19. og 13. korps ogs\xc3\xa5 rykke frem mod Elben i retning af Magdeburg omkring 100 km nord for Leipzig, selv om h\xc3\xa6rchefen general Simpson h\xc3\xa5bede at f\xc3\xa5 lov til at forts\xc3\xa6tte helt til Berlin. Mod syd skulle Pattons 3. arm\xc3\xa9 rykke \xc3\xb8stp\xc3\xa5 til Chemnitz omkring 65 km syd\xc3\xb8st for Leipzig, men et godt stykke inden Elben, og derp\xc3\xa5 dreje sydp\xc3\xa5 ind i \xc3\x98strig. Samtidig skulle general Devers' 6. arm\xc3\xa9gruppe rykke sydp\xc3\xa5 gennem Bayern og Schwarzwald til \xc3\x98strig og Alperne, og dermed fjerne truslen om et sidste naziforsvar der._NEWLINE_Mens 3. arm\xc3\xa9 gjorde holdt den 4. april for at give 12. arm\xc3\xa9gruppe mulighed for at n\xc3\xa5 med, gjorde 3. arm\xc3\xa9 to betydningsfulde opdagelser. I n\xc3\xa6rheden af byen Merkers fandt enheder fra 90. infanteridivision en forseglet saltmine som indeholdt en stor del af den tyske nationalformue. Skatkammeret indeholdt store m\xc3\xa6ngder tyske papirpenge, stakke af uvurderlige malerier, dynger af plyndret guld og s\xc3\xb8lv juveler og service samt hvad der vurderedes til 250 mio. dollars i guldbarrer og -m\xc3\xb8nter fra forskellige lande. Den anden opdagelse, som 3. arm\xc3\xa9 gjorde den 4. april, chokerede og ophidsede de som s\xc3\xa5 den. Da 4. panserdivision og dele af 89. infanteridivision erobrede den lille by Ohrdruf, nogle f\xc3\xa5 kilometer syd for byen Gotha, opdagede de den f\xc3\xb8rste nazistiske koncentrationslejr, som blev befriet af de Vestallierede.\n_START_SECTION_\n12. arm\xc3\xa9gruppe rykker frem til Elben (9. april)\n_START_PARAGRAPH_\nOpholdet den 4. april i 3. arm\xc3\xa9s fremrykning gav de andre arm\xc3\xa9er under Bradleys kommando tid til at n\xc3\xa5 Leine-floden omkring 80 km \xc3\xb8st for Paderborn. Dermed alle tre arm\xc3\xa9er i 12. arm\xc3\xa9gruppe nogenlunde p\xc3\xa5 linje i deres fremrykning mod Elben. Den 9. april havde b\xc3\xa5de 1. og 9. arm\xc3\xa9 etableret brohoveder over Leine, hvilket fik Bradley til at give ordre til fremrykning \xc3\xb8st p\xc3\xa5 uden begr\xc3\xa6nsninger. Om morgenen den 10. april begyndte 12. arm\xc3\xa9gruppes fremrykning til Elben for alvor._NEWLINE_Selv om Elben var det officielle m\xc3\xa5l mod \xc3\xb8st, havde mange amerikanske generaler stadig Berlin i tankerne. Om aftenen den 11. april var enheder fra 9. arm\xc3\xa9s 2. panserdivision, som tilsyneladende var opsat p\xc3\xa5 at vise med hvilken lethed deres arm\xc3\xa9 kunne erobre dette eftertragtede m\xc3\xa5l, hastet over 100 km \xc3\xb8stp\xc3\xa5 og havde n\xc3\xa5et Elben syd\xc3\xb8st for Magdeburg, blot 80 km fra den tyske hovedstad. Den 12. april n\xc3\xa5ede yderligere enheder fra 9. arm\xc3\xa9 frem til Elben og n\xc3\xa6ste dag var de n\xc3\xa5et over p\xc3\xa5 den \xc3\xb8stlige bred, hvor de h\xc3\xa5bede p\xc3\xa5 at f\xc3\xa5 lov til at forts\xc3\xa6tte mod Berlin. To dage senere m\xc3\xa5tte disse h\xc3\xa5b opgives. Eisenhower sendte Bradley sin endelige afg\xc3\xb8relse i sagen: 9. arm\xc3\xa9 skulle blive hvor de var \xe2\x80\x93 der ville ikke blive tale om at fors\xc3\xb8ge at erobre Berlin. Herefter satte Simpson sine tropper til at fjerne lokale modstandslommer._NEWLINE_I 12. arm\xc3\xa9gruppes centrum m\xc3\xb8dte Hodges' 1. arm\xc3\xa9 noget kraftigere modstand, om end det d\xc3\xa5rligt nok fik betydning for hastigheden i fremrykningen. Da dens styrker n\xc3\xa6rmede sig Leipzig omkring 100 km syd for Magdeburg og 25 km inden Mulde-floden, st\xc3\xb8dte 1. arm\xc3\xa9 ind i et af de f\xc3\xa5 resterende omr\xc3\xa5der med organiseret modstand. Her rettede tyskerne et tykt b\xc3\xa6lte af antiluftskytskanoner mod de amerikanske landstyrker, med \xc3\xb8del\xc3\xa6ggende effekt. Ved en kombination af omg\xc3\xa5else og natlige angreb kunne 1. arm\xc3\xa9 \xc3\xb8del\xc3\xa6gge eller omg\xc3\xa5 kanonerne og de rykkede til sidst ind i Leipzig, som formelt overgav sig om morgenen den 20. april. Da dagen var omme havde de enheder, som havde erobret Leipzig sluttet sig til resten af 1. arm\xc3\xa9 ved Mulde, hvor den havde f\xc3\xa5et ordre til at g\xc3\xb8re holdt._NEWLINE_I mellemtiden var 3. arm\xc3\xa9 p\xc3\xa5 12. arm\xc3\xa9gruppes sydlige flanke rykket yderligere 50 km \xc3\xb8stp\xc3\xa5 og havde erobret Erfurt og Weimar og derp\xc3\xa5 den 12. april n\xc3\xa5et yderligere 50 km gennem den gamle slagmark fra 1806 ved Jena. Samme dag gav Eisenhower Patton ordre til at stoppe 3. arm\xc3\xa9 ved Mulde-floden omkring 15 km f\xc3\xb8r dens oprindelige m\xc3\xa5l, som var Chemnitz. \xc3\x86ndringen skyldtes en aftale mellem de amerikanske og sovjetiske milit\xc3\xa6re ledere om at skabe en let genkendelig geografisk linje for at undg\xc3\xa5 sammenst\xc3\xb8d mellem de fremrykkende h\xc3\xa6re, men da 3. arm\xc3\xa9 begyndte at n\xc3\xa6rme sig Mulde den 13. april fortsatte 12. korps, som var Pattons sydligste styrke at rykke mod syd\xc3\xb8st sammen med 6. arm\xc3\xa9gruppe for at rydde det sydlige Tyskland og rykke ind i \xc3\x98strig. Efter at have erobret Coburg, omkring 80 km syd for Erfurt den 11. april erobrede 12. korps Bayreuth 55 l\xc3\xa6ngere mod syd\xc3\xb8st den 14. april._NEWLINE_Som det var tilf\xc3\xa6ldet gennem hele felttoget havde tyskerne evne til at k\xc3\xa6mpe sporadisk og uforudsigelig under fremrykningen til linjen ved Elben og Mulde. Nogle omr\xc3\xa5der blev tappert forsvaret, mens fjenden i andre omr\xc3\xa5der overgav sig efter et symbolsk forsvar. Ved at sende panserkilerne uden om kraftigt forsvarede omr\xc3\xa5der og derved isolere dem s\xc3\xa5 de kunne nedk\xc3\xa6mpes af senere b\xc3\xb8lger af infanteri lykkedes det Eisenhowers styrker at fastholde deres \xc3\xb8stlige fremrykning. En tysk styrke p\xc3\xa5 70.000 mand i Harzen 65 km nord for Erfurt blev neutraliseret p\xc3\xa5 denne m\xc3\xa5de, og det samme blev byer som Erfurt, Jena og Leipzig.\n_START_SECTION_\nF\xc3\xb8rste amerikanske arm\xc3\xa9 f\xc3\xa5r kontakt med de fremrykkende russere (25. april)\n_START_PARAGRAPH_\nAlle enheder p\xc3\xa5 Elben-Mulde linjen var ivrige efter at blive de f\xc3\xb8rste, som m\xc3\xb8dte den R\xc3\xb8de H\xc3\xa6r. I den sidste uge af april var det almindelig kendt, at de sovjetiske tropper var t\xc3\xa6t p\xc3\xa5, og mange amerikanske patruljer tr\xc3\xa6ngte \xc3\xb8st p\xc3\xa5 fra Mulde i h\xc3\xa5b om at m\xc3\xb8de dem. Enheder fra 1. arm\xc3\xa9s 5. korps var de f\xc3\xb8rste som fik kontakt. Kl. 11.30 den 25. april m\xc3\xb8dte en lille patrulje fra 69. infanteridivision en enlig russisk rytter i landsbyen Leckwitz. Adskillige andre patruljer fra 69. division havde tilsvarende m\xc3\xb8der senere p\xc3\xa5 dagen og den 26. m\xc3\xb8dte divisionschefen generalmajor Emil F. Reinhardt generalmajor Vladimir Rusakov fra den sovjetiske 58. gardeinfanteridivision ved Torgau til den f\xc3\xb8rste officielle m\xc3\xb8de-ceremoni. Efter et n\xc3\xa6sten perfekt fremst\xc3\xb8d gennem Mellemtyskland var det lykkedes 12. arm\xc3\xa9gruppe at dele Hitlers styrker i to.\n_START_SECTION_\n6. arm\xc3\xa9gruppes vej til \xc3\x98strig\n_START_PARAGRAPH_\nMens 12. arm\xc3\xa9gruppe bev\xc3\xa6gede sig \xc3\xb8stp\xc3\xa5 havde general Devers' 6. arm\xc3\xa9gruppe l\xc3\xa6ngere mod syd den dobbelte opgave p\xc3\xa5 den ene side at beskytte 12. arm\xc3\xa9gruppes h\xc3\xb8jre flanke og p\xc3\xa5 den anden at undg\xc3\xa5 ethvert fors\xc3\xb8g p\xc3\xa5 at etablere et en sidste forsvarslinje i de sydtyske og \xc3\xb8strigske alper. For at opn\xc3\xa5 begge m\xc3\xa5l skulle generall\xc3\xb8jtnant Alexander Patchs 7. arm\xc3\xa9 p\xc3\xa5 Devers' venstre fl\xc3\xb8j foretage en stor buebev\xc3\xa6gelse, som f\xc3\xb8rst tog den mod nord\xc3\xb8st langs Bradleys flanke og derp\xc3\xa5 svinge sydp\xc3\xa5 med 3. arm\xc3\xa9 og erobre N\xc3\xbcrnberg og M\xc3\xbcnchen hvorefter den skulle forts\xc3\xa6tte ind i \xc3\x98strig. Den 1. franske arm\xc3\xa9 under general Jean de Lattre de Tassigny skulle angribe mod syd og syd\xc3\xb8st og erobre Stuttgart inden den fortsatte ned til den schweiziske gr\xc3\xa6nse og ind i \xc3\x98strig._NEWLINE_I begyndelsen var modstanden i 6. arm\xc3\xa9gruppes omr\xc3\xa5de st\xc3\xa6rkere end den som m\xc3\xb8dte 12. arm\xc3\xa9gruppe. De tyske styrker der var ganske enkelt ikke revet op i samme grad som de mod nord. Trods det br\xc3\xb8d 7. arm\xc3\xa9 ud af sit brohoved ved Rhinen lige syd for Frankfurt den 28. marts med inds\xc3\xa6ttelse af enheder fra 3 korps \xe2\x80\x93 15. amerikanske korps mod nord, 21. amerikanske korps i centrum og 6. amerikanske korps mod syd. 15. korps' 45. infanteridivision k\xc3\xa6mpede i 6 dage inden den indtog byen Aschaffenburg 55 km \xc3\xb8st for Rhinen den 3. april. Mod syd m\xc3\xb8dte enheder fra 6. korps uventet kraftig modstand ved Heilbronn, 65 km inde i de det tyske bagland. Trods et bredt pansret fremst\xc3\xb8d for at omg\xc3\xa5 fjendens forsvarsstillinger tog det 9 dages intensive kampe, f\xc3\xb8r Heillbronn var fuldt under amerikansk kontrol. Trods det var 7. arm\xc3\xa9 den 11. april tr\xc3\xa6ngt igennem det tyske forsvar i dybden, is\xc3\xa6r mod nord, og var klar til at begynde drejningen mod syd\xc3\xb8st og syd. Da Eisenhower den 15. april gav hele Pattons 3. arm\xc3\xa9 ordre til at rykke mod syd\xc3\xb8st gennem Donau-dalen til Linz og sydp\xc3\xa5 til Salzburg og det centrale \xc3\x98strig gav han ogs\xc3\xa5 6. arm\xc3\xa9gruppe ordre til at foretage en tilsvarende drejning ind i Sydtyskland og det vestlige \xc3\x98strig._NEWLINE_Under fremrykningen af denne nye akse l\xc3\xb8b 7. arm\xc3\xa9 hurtigt Bamberg over 160 km \xc3\xb8st for Rhinen p\xc3\xa5 vej mod N\xc3\xbcrnberg, som l\xc3\xa5 yderligere 50 km mod syd. Da dens styrker n\xc3\xa5ede N\xc3\xbcrnberg den 16. april blev 7. arm\xc3\xa9 m\xc3\xb8dt af den samme form for antiluftskyts kanonforsvar, som 1. arm\xc3\xa9 stod overfor ved Leipzig. F\xc3\xb8rst den 20. april efter at have gennembrudt ringen af antiluftskytskanoner og kampe fra hus til hus i byen blev byen erobret._NEWLINE_Efter erobringen af N\xc3\xbcrnberg m\xc3\xb8dte 7. arm\xc3\xa9 kun beskeden modstand, da 21. korps' 12. panserdivision hastede 80 km ned mod Donau, som blev krydset den 22. april. Resten af korpset fulgte flere dage senere og det samme gjorde 15. korps._NEWLINE_I mellemtiden p\xc3\xa5 7. arm\xc3\xa9s h\xc3\xb8jre fl\xc3\xb8j var 6. korps rykke syd\xc3\xb8st p\xc3\xa5 sammen med 1. franske arm\xc3\xa9. I en knibtangsman\xc3\xb8vre erobrede franskm\xc3\xa6ndene Stuttgart den 21. april og den f\xc3\xb8lgende dag fik begge arm\xc3\xa9er enheder frem til Donau. Ligeledes tr\xc3\xa6ngte 3. arm\xc3\xa9 p\xc3\xa5 6. arm\xc3\xa9s venstre flanke hurtigt frem overfor meget lidt modstand, og dens forreste enheder n\xc3\xa5ede floden den 24. april._NEWLINE_Da 6. arm\xc3\xa9gruppe og 3. arm\xc3\xa9 afsluttede erobringen af det sydlige Tyskland og n\xc3\xa6rmede sig \xc3\x98strig stod det klart for de fleste observat\xc3\xb8rer, b\xc3\xa5de p\xc3\xa5 allieret og tysk side, at krigen var omtrent slut. Mange byer hejste hvide overgivelsesflag for at undg\xc3\xa5 den ellers uundg\xc3\xa5elige \xc3\xb8del\xc3\xa6ggelse, som var overg\xc3\xa5et de som ydede modstand, og tyske tropper overgav sig i titusindvis, nogle gange hele enheder ad gangen.\n_START_SECTION_\nTredje arm\xc3\xa9 f\xc3\xa5r kontakt med femte arm\xc3\xa9 ved den italienske gr\xc3\xa6nse (4. maj)\n_START_PARAGRAPH_\nDen 30. april erobrede enheder fra 7. arm\xc3\xa9s 15. og 21. korps M\xc3\xbcnchen 50 km syd for Donau mens de f\xc3\xb8rste enheder fra dens 6. korps allerede var tr\xc3\xa6ngt ind i \xc3\x98strig to dage tidligere. Den 4. maj tr\xc3\xa6ngte 3. arm\xc3\xa9s 5. og 12. korps ind i Tjekkoslovakiet og enheder fra 6. korps m\xc3\xb8dte enheder fra 5. amerikanske arm\xc3\xa9 ved den italienske gr\xc3\xa6nse s\xc3\xa5ledes at der blev skabt forbindelse mellem operationsomr\xc3\xa5derne i Nordeuropa og ved Middelhavet. Ligeledes den 4. maj efter en flytning af gr\xc3\xa6nserne mellem h\xc3\xa6rene som placerede Salzburg i 7. arm\xc3\xa9s omr\xc3\xa5de overgav denne by sig til enheder fra 15. korps. 15. korps erobrede ogs\xc3\xa5 Berchtesgaden, den by, som skulle have v\xc3\xa6ret Hitlers kommandopost i Alpef\xc3\xa6stningen. Da alle pas gennem alperne nu var blokeret, ville der ikke blive etableret en sidste skanse i \xc3\x98strig eller noget andet sted. Nogle f\xc3\xa5 dage senere ville krigen i Europa v\xc3\xa6re ovre.\n_START_SECTION_\n21. arm\xc3\xa9gruppe overskrider Elben (29. april)\n_START_PARAGRAPH_\nMens de allierede h\xc3\xa6re i syd tr\xc3\xa6ngte frem til Alperne fortsatte Montgomerys 21. arm\xc3\xa9gruppe mod nord og nord\xc3\xb8st. Den britiske 2. arm\xc3\xa9s h\xc3\xb8jre fl\xc3\xb8j n\xc3\xa5ede Elben syd\xc3\xb8st for Hamborg den 19. april. Dens venstre fl\xc3\xb8j k\xc3\xa6mpede i en uge for at erobre Bremen, som faldt den 26. april. Den 29. april foretog briterne et angreb over Elben st\xc3\xb8ttet den f\xc3\xb8lgende dag af det nyligt tilbagevendte 18. luftb\xc3\xa5rne korps. Brohovedet udvidedes hurtigt og den 2. maj var L\xc3\xbcbeck og Wismar 65 \xe2\x80\x93 80 km \xc3\xb8st for Elben i de Allieredes h\xc3\xa6nder s\xc3\xa5ledes at tyskerne i Danmark og Slesvig-Holsten var afsk\xc3\xa5ret._NEWLINE_P\xc3\xa5 21. arm\xc3\xa9gruppes venstre side n\xc3\xa5ede et korps fra den 1. canadiske arm\xc3\xa9 Nords\xc3\xb8en n\xc3\xa6r den tysk-hollandske gr\xc3\xa6nse den 16. april, mens et andet tr\xc3\xa6ngte gennem det centrale Holland og derved omringede de resterende tyske tropper i landet. Af frygt for at de omringede tyskere ville oversv\xc3\xb8mme en stor del af landet og for\xc3\xa5rsage en sultkatastrofe blandt holl\xc3\xa6nderne, som allerede var p\xc3\xa5 sultegr\xc3\xa6nsen godkendte Eisenhower en aftale med de lokale tyske h\xc3\xa6rchefer om at tillade de Allierede at nedkaste f\xc3\xb8devarer til lokalbefolkningen til geng\xc3\xa6ld for en lokal v\xc3\xa5benstilstand. De efterf\xc3\xb8lgende nedkastninger, som begyndte den 28. april markerede begyndelsen p\xc3\xa5 det som skulle blive en enorm amerikanskledet indsats for at bringe det krigsh\xc3\xa6rgede Europa p\xc3\xa5 fode igen.\n_START_SECTION_\nTyskland kapitulerer (8. maj)\n_START_PARAGRAPH_\nI slutningen af april var Det tredje Rige i ruiner. Af omr\xc3\xa5der, som fortsat var under tysk kontrol l\xc3\xa5 n\xc3\xa6sten ingen i selve Tyskland. Da Berlin var omtrent indtaget af russerne begik Adolf Hitler selvmord den 30. april, hvorved han overlod det til sin efterf\xc3\xb8lger storadmiral Karl D\xc3\xb6nitz at kapitulere. Efter at have fors\xc3\xb8gt at f\xc3\xa5 en aftale hvor han kun skulle overgive sig til Vestmagterne \xe2\x80\x93 et forslag som summarisk blev afvist \xe2\x80\x93 gav D\xc3\xb6nitz den 7. maj sin repr\xc3\xa6sentant, general Alfred Jodl, tilladelse til underskrive en kapitulation p\xc3\xa5 alle fronter. De n\xc3\xb8dvendige dokumenter blev underskrevet samme dag og tr\xc3\xa5dte i kraft den 8. maj. Trods spredt modstand fra nogle f\xc3\xa5 isolerede enheder var krigen i Europa slut.\n_START_SECTION_\nAnalyse\n_START_PARAGRAPH_\nVed starten p\xc3\xa5 felttoget gennem Centraleuropa var den allierede sejr i Europa uundg\xc3\xa5elig. Efter at have forspildt sin fremtidige muligheder for at forsvare Tyskland ved slaget i Ardennerne havde Hitler ingen styrker tilbage til at stoppe de st\xc3\xa6rke allierede h\xc3\xa6re. Trods det tvang Hitler de Allierede til at k\xc3\xa6mpe, ofte ind\xc3\xa6dt, for at opn\xc3\xa5 den endelige sejr. Selv da Tysklands h\xc3\xa5bl\xc3\xb8se situation stod klart for selv hans mest loyale underordnede n\xc3\xa6gtede Hitler at indr\xc3\xb8mme at have lidt nederlag. F\xc3\xb8rst da sovjetiske artillerigranater begyndte at falde ved hans underjordiske bunker i Berlin, begyndte han at ane det endelige resultat._NEWLINE_Overgangen over Rhinen, omringningen og erobringen af Ruhr-distriktet samt fremrykningen til linjen ved Elben og Mulde og Alperne er alt sammen en del af det afsluttende felttog p\xc3\xa5 Vestfronten og et paradeeksempel p\xc3\xa5 de Allieredes overlegenhed i man\xc3\xb8vrekrigsf\xc3\xb8relse. Ved at tr\xc3\xa6kke p\xc3\xa5 erfaringerne fra udbruddet fra brohovedet i Normandiet og de Allieredes fremrykning til Rhinen demonstrerede de Allierede deres evne til at drage nytte af fortidens erfaringer. Ved at tilknytte mekaniseret infanteri til panserdivisionerne skabte de en blanding af styrke og mobilitet, som tjente dem godt under forf\xc3\xb8lgelsen gennem Tyskland. N\xc3\xb8glen til den vellykkede allierede indsats var den logistiske st\xc3\xb8tte, som holdt styrkerne forsynet med br\xc3\xa6ndstof og viljen til at fastholde momentum i fremrykningen for enhver pris. Med disse mobile styrker, som gjorde en stor indsats for at isolere modstandslommer, som kunne nedk\xc3\xa6mpes af yderligere infanteri, som fulgte t\xc3\xa6t efter de forreste enheder fjernede de Allierede hurtigt tyskernes muligheder for at g\xc3\xb8re modstand._NEWLINE_P\xc3\xa5 deres side h\xc3\xa6vdede tilfangetagne tyske soldater ofte, at de var mere imponeret af amerikanernes artilleri end af deres kampvogne eller infanteri. De talte ofte om artilleriets pr\xc3\xa6cision og den hast, hvormed det fandt sine m\xc3\xa5l, og is\xc3\xa6r den rundh\xc3\xa5ndethed hvormed artillerigranater blev anvendt._NEWLINE_Set i bakspejlet var der meget f\xc3\xa5 tvivlsomme beslutninger, som blev taget under udf\xc3\xb8relsen af felttoget. M\xc3\xa5ske kunne Patton have gennemf\xc3\xb8rt sin indledende overgang over Rhinen, nord for Mainz og undg\xc3\xa5et de tab som fulgte ved overgangen over Main. Ligeledes var det luftb\xc3\xa5rne angreb som st\xc3\xb8tte for 21. arm\xc3\xa9gruppes overgang over Rhinen formentlig ikke risikoen v\xc3\xa6rd, men disse beslutninger blev taget i god tro, og havde ikke st\xc3\xb8rre betydning for det endelige resultat af felttoget som helhed. Alt i alt var de Allieredes planer fremragende, hvilket s\xc3\xa5s i den hast hvormed deres m\xc3\xa5l blev n\xc3\xa5et. Ligesom den R\xc3\xb8de H\xc3\xa6rs \xc3\xb8del\xc3\xa6ggelse af de tyske h\xc3\xa6re i \xc3\xb8st skabte Sovjetunionens rolle som supermagt efter krigen, s\xc3\xa5 pegede den amerikanske h\xc3\xa6rs f\xc3\xb8rende rolle i den afsluttende erobring, ikke blot ved at stille med tropper og udstyr, men ogs\xc3\xa5 i form af strategi og taktik, p\xc3\xa5 den vigtige nye rolle som De forenede Stater ville spille i Verden efter krigen."